

[image: Sort-rødt logo til lys baggrund]Tag med på besøg hos Nordisk Film i Valby onsdag den 9. september 2026
 kl. 10.30.
 Vi mødes på det lille trekantede torv (Tingstedet) ved Olsenbanden skulpturen Valby Langgade 69 – 71.  
[image: Ingen tilgængelig billedbeskrivelse.]
Vi går samlet (ca. 200m) til Nordisk Film hvor en guidet rundvisning starter kl. 11 og varer ca. 90 minutter. 
Vi skal nemlig i hælene på Olsen Banden 
Vi har en plan! Vi skal bruge 3 ting! 
1) et mødested og tidspunkt. 2) max 30 deltagere. 3) et sted at få stillet sulten! 
Arrangementsgruppen har sørget for alle 3 ting.
Efter rundvisningen åbner Nordisk Film Shoppen, hvor der vil være mulighed for køb af deres spændende og sjove merchandiseprodukter. Kreditkort/MobilePay. 
Derefter går vi til Hotel Fy og Bi (200m) hvor vi får deres:
Island Stjerneskud m. Dampet rødspættefilet, stegt rødspættefilet, asparges, caviar, håndpillede rejer, Astas hjemmelavet Thousand dressing, citron og urter.
Eller
Honningristet kylling Salat Kylling marineret i honning, sesam og chili på sprød salat, cherrytomat, agurk og rødløg. Hertil brød og smør. 
Drikkevarer for egen regning.
Pris: Kr. 250,- pr. person efter tilskud (inkl. guidet tur og frokost) 
Tilmelding via hjemmesiden senest: 25. august – max 30 personer.

Hjælp til tilmelding kan fås på kontoret tirsdag kl. 10.30 – 15.00.
Ved spørgsmål kontakt tlf. 44 131424 
 
Vi glæder os til at tilbringe en dejlig dag sammen med jer! 
 
Med venlig hilsen 
Arrangement gruppen, Ælder Sagen Tårnby
Byvandring i Nordre Frihavnsgade 
med efterfølgende sandwich, 1 øl/vand på ”Stacy”
Fredag den 31. oktober kl. 11.00
Vi mødes ved Nordhavnen’s Station kl. 10.45.

Kom og hør Morten Lander Andersen fortælle om Nordre Frihavnsgade og gadens historie.
Nordre Frihavnsgade er en af de gamle og centrale handelsgader på Østerbro. Den gemmer på mange specielle historier – f.eks. har H.C. Andersen tilbragt sine sidste ni år her i et hjem, som han anså som sit eget. Det var også her han døde den 4. august 1875. Huset, han døde i, findes ikke mere. Men vi ser hvor det lå og hører om de moderne tider, som omdannede området. Det kræver også et besøg i Rosenvænget, Danmarks ældste villakvarter, for at forstå udviklingen fra land til by på Østerbro. 
Vi slutter turen af med at spise på ”Stacy”, hvor vi får en sandwich m/kylling og bacon m.m. + 1 øl eller vand.
Arrangementet slutter ca. kl. 14.00.
               Prisen er kun kr. 250 pr. person efter tilskud. 
                      Der er 30 pladser – IKKE FOR GANGBESVÆREDE
                 – først til mølle, men senest den 21. oktober 2025.                       
                                                   Tilmelding er bindende.                                  
Tilmelding sker via vores hjemmeside: www.ældresagen.dk
Vælg lokalforeningen: Tårnby ->
Aktiviteter og kurser -> Byvandring på Nordre Frihavnsgade den 31. okt. 2025 

               Ved spørgsmål kan arrangementsudvalget kontaktes på 44131424

